ddrg/super_eurlex huggingface dataset:
G.

arvestades, et järjekindla tagakiusamise tõttu on aastate vältel hinnanguliselt miljon rohingja islamiusulist põgenenud naaberriikidesse; arvestades, et ainuüksi Bangladeshi on saabunud 300 000 pagulast, kuigi selles riigis on nende olukord pikas perspektiivis lahenduseta ja arvestades, et Bangladeshi ametivõimud on hiljuti teinud esmast arsti- ja toiduabi andvatele rahvusvahelistele humanitaarabi vabaühendustele ning Cox’s Bazar Districti kohalikule elanikkonnale korralduse tegevus peatada ning saadavad nüüd teadete kohaselt rohingja islamiusulistest pagulasi tagasi;
41.

on seisukohal, et selleks, et naised saaksid osaleda rohelises majanduses meestega võrdsetel alustel, on vaja lastehoiuvõimaluste ja vanurite hooldusteenuste väljaarendamist, et nii naistel kui ka meestel oleks võimalik ühitada oma tööelu pereeluga ning et oleksid tagatud naiste seksuaal- ja reproduktiivtervisega seotud õigused; on arvamusel, et poliitika ja reguleerimisega tuleks püüda pakkuda toetust sotsiaalkindlustusele, pereplaneerimisele ja lapsehooldusele, kuna naised saavad kasutada oma oskusi ja anda võrdse panuse rohelise majanduse edenemisse üksnes juhul, kui ühiskond täidab need nõudmised;
58.

nõuab tungivalt, et komisjon käsitleks ja rõhutaks järgmises iga-aastases majanduskasvu analüüsis ELi eelarve rolli Euroopa poolaasta protsessis, pakkudes faktilisi ja konkreetseid andmeid selle käivitava, katalüütilise, sünergiat tekitava ja täiendava mõju kohta avaliku sektori kulutustele kohalikul, piirkondlikul ja riiklikul tasandil; on lisaks veendunud, et ELi tasandi rahastamine aitab säästa raha liikmesriikide eelarves ning et seda tuleks rõhutada; on arvamusel, et ELi eelarvel on otsustav roll seoses kasvu stimuleerimise ja töökohtade loomise edendamisega ning samuti makromajandusliku tasakaalustamatuse eduka vähendamisega liidus;
103.

viitab tõsiasjale, et Euroopa välisteenistus on esitanud ELi nn osalejastaatuse idee, et muuta ELi meetmed nähtavamaks; on seisukohal, et see muudab poliitikavaldkondade arengusidususe veelgi olulisemaks, sest igasugune negatiivne mõju seostatakse veelgi tihedamalt ELiga; nõuab ka tungivalt, et komisjon tagaks, et see mõiste ei satu vastuollu muude ELi määratletud arengupoliitika eesmärkidega, eeskätt arenguriikide isevastutuse ja poliitilise ruumi eesmärkidega;
C.

arvestades, et julgeolekujõud jätkavad protestijate vastu ülemäärase jõu kasutamist; arvestades, et 26. aprillil 2012 lasi politsei maha Chut Wutty, juhtiva keskkonnaaktivisti, kes uuris ebaseaduslikku metsaraiet; arvestades, et 22. mail 2012 vahistati meelevaldselt Boeung Kaki piirkonnas kolmteist naisaktivisti ning neile mõisteti pikk vanglakaristus selle eest, et nad korraldasid arendajate ehitusplatsil rahumeelse meeleavalduse kogukonna huvide kaitseks; arvestades, et rahvusvahelise surve tagajärjel nad vabastati, kuigi nende süüdimõistvad kohtuotsused jäid kehtima; arvestades, et 16. mail 2012 lasid julgeolekujõud maha 14-aastase tüdruku Heng Chantha ning uurimist tema surma asjaolude selgitamiseks ei ole algatatud;
F.

arvestades, et Araabia Ühendemiraatide ametivõimude väitel on repressioonid vastuseks piiri tagant õhutatavale islamistide vandenõule, mille eesmärk on valitsuse kukutamine; arvestades, et kõik vahistatud on seotud rahumeelse islamistliku rühmitusega al-Islah, kes on tegutsenud Araabia Ühendemiraatides 1974. aastast saadik; arvestades, et kõige järgi otsustades on riiklik julgeolek ettekääne rahumeelsete aktivistide mahasurumiseks eesmärgiga summutada nõudeid reformida põhiseadust ja selliseid inimõiguste küsimusi nagu kodakondsuse puudumine;
11.

nõuab, et komisjon kaitseks kõnealustel läbirääkimistel järgmisi olulisi elemente: — Euroopa Liidu tehniliste eeskirjade, standardimise ja vastavushindamismenetluste kasutamine; nõuab kokkulepet Euroopa Liidu ja Venemaa standardeid kehtestavate organite vahel ning vastavushindamise ja akrediteerimise ühtse süsteemi kiiret loomist Venemaal; — oluline ja õiguslikult siduv energiat käsitlev peatükk, millega minnakse kaugemale 2011. aastal allkirjastatud varajase hoiatamise mehhanismi kujul tehtud hea tahte avaldusest ning mis põhineks läbipaistvuse, õiglase konkurentsi, vastastikkuse ja mittediskrimineerimise selgetel põhimõtetel; kordab, et eesmärgiks peaks endiselt olema avatud ja läbipaistev ELi ja Venemaa energiaturg; — kaupade kahese hinnakujundamise lõpetamine Venemaal ja teenuseid pakkuvate ettevõtete asutamistingimuste täpsustamine ja stabiliseerimine, et suurendada teenuseid pakkuvate ELi ettevõtete investeeringuid Venemaale; — suur realiseerimata riigihanketurg; kutsub komisjoni üles tagama õiglased vastastikused eeskirjad ja menetlused riigihangete korraldamiseks mõlemal turul nii riiklikul kui kohalikul tasandil; — Venemaa tollikorra reformimine, pidades silmas rahvusvahelisi konventsioone; — sanitaar- ja fütosanitaarmeetmeid käsitlev peatükk, et tagada, et iga osaline saab kohaldada ainult õigustatud ajutisi keelde ning esmajoones seoses põllumajandustoodete, kariloomade ja toiduainetega, austades seejuures täielikult proportsionaalsuse, läbipaistvuse, mittediskrimineerimise ja teadusliku põhjendamise põhimõtteid; — säästva arengu peatükk, mis põhineb ÜRO inimõiguste ülddeklaratsioonil ja muudel ILO põhikonventsioonidel, et rõhutada vajadust täielikult austada ja jõustada inim- ja tööõigusi ning samuti kohustust rakendada asjakohaseid rahvusvahelisi keskkonnanorme; nõuab sellega seoses dialoogi loomist ajaomaste sidusrühmade ja kodanikuühiskonnaga; — intellektuaalomandi õiguste kõikide vormide kaitsmist käsitlev terviklik peatükk; nõuab, et see peatükk sisaldaks ka geograafiliste tähiste kaitsmise põhimõtteid ning kaitstud geograafiliste tähiste loetelu; — praeguse vaidluste lahendamise mehhanismi täiustamine, et parandada Venemaa investeerimiskliima läbipaistvust ja mittediskrimineerimist; — kõikehõlmav ja ambitsioonikas peatükk investeeringute kohta, sealhulgas liberaliseerimise sätted ning investeeringute kaitse meetmed, tuginedes Euroopa Parlamendi soovitustele uue kogu ELi hõlmava investeerimispädevuse kohta (6. aprilli 2011. aasta resolutsioon Euroopa tulevase rahvusvahelise investeerimispoliitika kohta) (11);
L.

arvestades, et Unesco programmi „Haridus kõigile”16. oktoobri 2012. aasta ülemaailmsest järelevalvearuandest selgub, et Pakistan on vähendanud haridusele kulutatavat summat nii, et see moodustab vähem kui 2,3 % rahvamajanduse kogutoodangust, hoolimata sellest, et riik on koolis mitte käivate tüdrukute arvu poolest teisel kohal maailmas;
23.

tuletab meelde, et Euroopa ombudsmanide võrgustiku 8. seminar peeti Kopenhaagenis 2011. aasta oktoobris; tuletab meelde, et petitsioonikomisjon on võrgustiku täieõiguslik liige ja oli seminaril esindatud; tuletab meelde, et võrgustiku liikmed leppisid seminaril kokku selles, et nad püüavad leida paremaid viise Euroopa kodanike teavitamiseks nende õigustest;
50.

on veendunud, et uudsete rahastamisvahendite ulatuslikumal kasutamisel on Euroopa majandusele ülimalt positiivne mõju, kuid kardab, et tegelikkuses piirdub see vaid lühikese ja keskpika majandusliku tasuvusega projektidega; väljendab muret asjaolu pärast, et investeeringud projektidesse, mis on liidu aruka, jätkusuutliku ja kaasava majanduskasvu strateegia eesmärkide saavutamiseks samuti äärmiselt vajalikud, võivad jääda tegemata, sest neid projekte peetakse investorite jaoks liiga riskantseks ning avaliku sektori vahendeid napib; palub seetõttu komisjonil esitada võimalikult kiiresti ettepanekud, mille eesmärk on lihtsustada praegu alakasutatud säästude kasutamist selliste keskmise pikkuse ja pikaajaliste projektide puhul, mis aitavad liidus saavutada jätkusuutliku majanduskasvu;
9.

on teadlik sellest, et üksikute transpordivaldkondade vahel on struktuurilised erinevused ning et kõikides transpordiliigiülestes määrustes kõikide reisijate õiguste kohta tuleks seda arvesse võtta; tunnistab, et sellist määrust ei ole praegu võimalik välja töötada, kuna laeva- ja bussireisijate õigusi käsitlevad määrused ei ole veel jõustunud, kuid see peab olema kindel keskmises perspektiivis teostatav eesmärk; on siiski seisukohal, et üldine lähenemisviis on vajalik selleks, et ühine õigusraamistik hõlmaks kõiki reisijate õigusi, muu hulgas õigust kompensatsioonile, hüvitisele ja teabele, ning looks võrdsed konkurentsitingimused eri transpordiliikide vahel;
C.

arvestades, et Euroopa Nõukogu ning Euroopa Julgeoleku- ja Koostööorganisatsiooni liikmena on Venemaa võtnud kohustuse täielikult järgida põhiõigusi ja õigusriigi põhimõtet, ning arvestades, et Euroopa Liit on korduvalt pakkunud täiendavat abi ja nõustamist, et aidata Venemaal oma põhiseaduslikku ja õiguskorda ajakohastada ning sellest korrast kinni pidada;
15.

toetab paljude kohaliku, piirkondliku, riikliku ja ELi tasandi toetuskavade kaardistamise ettepanekut; on veendunud, et kaardistamine peaks hõlmama erasektori ja kohalikke algatusi, mille eesmärk on aidata VKEdel rahastamist leida, eelkõige algatusi, millega hõlbustatakse juurdepääsu mikroettevõtte laenudele, samuti kehtivate ELi toetussüsteemide tulemuslikkuse hinnangut; on veendunud, et kaardistamine peaks olema korrapärane ning moodustama aluse sihttasemete ja tulemustabeli süsteemile; on veendunud, et esialgse kaardistamise alusel tuleks hinnata olemasolevate ELi toetuskavade tulemuslikkust; märgib, et kaardistamine ei saa hõlmata kõiki algatusi, eriti kui need on väikesed või mitteametlikud ja kui see ei ole kulude või teostatavuse seisukohast mõistlik;
24.

on seisukohal, et hangete peatükis ei tuleks käsitleda üksnes olemasolevaid turulepääsu probleeme, vaid see peaks sisaldama ka mehhanismi, millega hoida ära uute takistuste tekkimine; mõistab, et USA riigihangete valdkonnas kuulub jurisdiktsioon eraldiseisvatele osariikidele; tuletab meelde, kui tähtsad on Atlandi-ülese kaubanduse jaoks avatud riigihanketurud, mis pakuvad võrdset juurdepääsu kõikidele tarnijatele, eeskätt VKEdele; kordab seisukohta, et ELi VKEdel peaksid riigihangete pakkumistes osalejatena olema USAs samasugused eelised ja võimalused kui ELis, ning tuletab meelde, et ELi ja USA kõrgetasemeline töökohtade loomise ja majanduskasvu töörühm on konkreetselt määratlenud VKEsid hõlmavad horisontaalsed tingimused kui valdkonna, millel on suur võimalus leida Atlandi-ülest toetust; rõhutab, et mõlemad pooled peavad järgima riigihankelepingut;
53.

avaldab kahetsust, et komisjon ei rõhuta piisavalt vaesuse soolist mõõdet; on seisukohal, et EL peab investeerima naiste erivajadustesse ning kujundama sotsiaalkaitsepaketid, milles käsitletakse naiste probleeme; rõhutab, et sooline võrdõiguslikkus ja naiste mõjuvõimu suurendamine on olulised rahvusvaheliste arengueesmärkide saavutamiseks; rõhutab, et naiste majandusliku ja poliitilise mõjuvõimu suurendamine ei ole mitte ainult soolise võrdõiguslikkuse liikumapanev jõud, vaid on ka oluline, et saavutada arenguriikides üldine majanduskasv ja vähendada vaesust; nõuab tungivalt, et komisjon tagaks soolise võrdõiguslikkuse ja naiste mõjuvõimu suurendamise süvalaiendamise ELi arengupoliitikasse ja programmidesse 2010. aasta soolise võrdõiguslikkuse tegevuskava kaudu;
51.

tunnistab sellega seoses, et Euroopa Kaitseagentuur toimib sõjaväeringkondade ja komisjoni vahel vahendajana ning hõlbustab sõjalise valdkonna sidusrühmade vahelist koostööd; pooldab Euroopa Kaitseagentuuri rolli tugevdamist poliitilise teadlikkuse tõstmisel, võrgustike rajamisel, SESARi kasutuselevõtuetapis abistamisel ja liikmesriikide toetamisel finants- ja operatsiooniriski analüüside tegemisel; märgib, et Euroopa Kaitseagentuuril (EDA) on hea positsioon ühtset Euroopa taevast käsitlevatele tulevastele ülesannetele kaasa aitamiseks – näiteks varustuse ja väljaõppe valdkonnas; tervitab liikmesriikide otsust kaasata Euroopa Liidu sõjaline staap (ELSS) Euroopa Kaitseagentuuri abistamisse seoses SESARiga; tervitab Euroopa Kaitseagentuuri toetatava ühtse Euroopa taeva ja SESARi sõjalise rakenduse foorumi loomist ning julgustab selle edaspidist tõhusat jätkamist, kuna see on väga kasulik kõikide asjaomaste kaitsesektori osalejate kokkutoomiseks; rõhutab, et koostöö NATOga on vältimatu ja tunneb heameelt selles valdkonnas jätkuva arengu üle;
3.

rõhutab, et konflikti lõpetamine on nii ELi kui ka konflikti osaliste ja laiemalt kogu piirkonna huvides ning seda on võimalik saavutada üldise rahulepinguga, mille aluseks on ÜRO Julgeolekunõukogu asjakohased resolutsioonid, Madridi põhimõtted (sealhulgas maade vahetamine rahu vastu), tegevuskava, osaliste eelnevad kokkulepped ning Araabia rahualgatus; toonitab, et mis tahes saavutatav lahendus ei tohiks kahjustada kummagi poole väärikust; märgib, et EL kui suurim abiandja Palestiina omavalitsusele ja üks Iisraeli peamisi kaubanduspartnereid omab vahendeid, et ergutada mõlemaid pooli aktiivsemalt lahenduse otsimisele; kutsub mõlemaid pooli üles tegema koostööd ELiga, kes peaks tegema kõik selleks, et konflikt lahendada; tuletab meelde, et okupeeritud Palestiina aladel on kohaldatav rahvusvaheline humanitaarõigus, sealhulgas tsiviilisikute sõjaaegse kaitse Genfi (IV) konventsioon;
52.

märgib, et alates 1988. aastast on petitsioonikomisjonile saadetud keskkonnateemalisi kaebusi sisaldavate petitsioonide hulgas olnud 601 petitsiooni (Hispaaniast 166, Ühendkuningriigist 129, Saksamaalt 97, Itaaliast 60, Prantsusmaalt 55, Kreekast 34, Madalmaadest 16, Portugalist 16, Iirimaalt 12, Poolast 4, Rumeeniast 4, Soomest 3, Bulgaariast 2, Ungarist 2 ja Sloveeniast 1), mille mõnikord on ühiselt allkirjastanud paljud allakirjutanud (vt petitsiooni nr 0784/2007, 2036 ühiselt allakirjutanut), mis puudutavad vee kvaliteeti ja kogust liikmesriikides; tunnistab, et need petitsioonid on tõestuseks selle kohta, et vesi on Euroopa Liidu kodanike jaoks märkimisväärselt tõsine probleem;
3.

on arvamusel, et see kokkulepe on oluline samm teel täieõigusliku pangaliidu suunas kogu ELi jaoks, kuid juhib tähelepanu otsustavale tõsiasjale, et seda võimalust ei saa kasutada viivitamata, sest selle eeltingimus on ühtse järelevalvemehhanismi osas saavutatud kokkulepe;
18.

kutsub neid ELi liikmesriike, kes on ÜRO inimõiguste nõukogu liikmed, üles tegema kõik võimalikud jõupingutused, et ÜRO looks seoses Valgevene inimõiguste olukorraga vähemalt kaheks aastaks riigipõhise mandaadi, nt eriraportööri mandaadi; rõhutab, et selline mehhanism etendaks tähtsat rolli ka sõltumatus kuritarvituste dokumenteerimises ja ÜRO eri mehhanismide esitatud soovituste rakendamise jälgimises, eelkõige soovituste puhul, mis on esitatud ülemkomissari kõige viimases aruandes;
56.

on veendunud, et EL peaks tegema kõik võimaliku, et kaasata Valgevene tegelikku poliitilisse ja majanduslikku dialoogi ning pakkuma stiimuleid vältimatute ja Valgevene kodanike jaoks äärmiselt oluliste reformide elluviimiseks; märgib sellega seoses ELi Valgevene suhtes kehtivaid sihtotstarbelisi piiravaid majanduslikke meetmeid; on seisukohal, et EL peaks jätkuvalt võtma sihtotstarbelisi individuaalseid piiravaid meetmeid, jätkates samas kodanikuühiskonna ja ettevõtjate toetamist, et lisaks majandustingimuste parandamisele edendada õigusriiki, läbipaistvust ja võitlust korruptsiooniga;
31.

tõdeb, et rahaturufondidel on tähtis roll finantseerimisasutuste rahastamisel lühikeses perspektiivis ja riskide hajutamise võimaldamisel; märgib, et rahaturufondidel on ELis ja USAs erinev roll ja struktuur; märgib, et Euroopa Väärtpaberiturujärelevalve 2010. aasta suunistega kehtestati rahaturufondidele rangemad standardid (krediidikvaliteet, aluseks olevate väärtpaberite tähtaeg ja investorite parem teavitamine); märgib samas, et mõned rahaturufondid, eriti investoritele stabiilset vara puhasväärtust pakkuvad fondid, on massilise investeeringute tagasivõtmise ohu suhtes väga tundlikud; toonitab seetõttu, et nende fondide vastupanuvõime suurendamiseks ja likviidsusriski katmiseks tuleb võtta lisameetmeid; toetab IOSCO 2012. aasta oktoobri lõpparuandes toodud soovitusi rahaturufondide reguleerimiseks ja haldamiseks erinevates jurisdiktsioonides; usub, et rahaturufondide suhtes, mis pakuvad stabiilset vara puhasväärtust, tuleks kohaldada meetmeid, mille eesmärk on vähendada nende stabiilse vara puhasväärtuse omadusega seotud erilisi riske ja võtta arvesse nendest riskidest tulenevaid kulusid; on seisukohal, et reguleerimisasutused peaksid, kui see on teostatav, nõudma üleminekut kõikuvale/muutuvale vara puhasväärtusele või teise võimalusena tuleks võtta kasutusele tagatised, et tugevdada stabiilse vara puhasväärtusega rahaturufondide vastupidavust ja võimet tulla toime oluliste lunastamistega; palub komisjonil teostada 2013. aasta esimesel poolel eurofondi raamistiku läbivaatamine, milles keskendutakse eelkõige rahaturufondide küsimusele ning millega rahaturufondidelt nõutakse kas iga päev hinnatava vara muutuvväärtuse kasutamist või, kui säilitatakse püsiväärtus, siis panganduses piiratud tegevusloa taotlemist ning kapitalinõuete ja muude usaldatavusnõuete järgimist; rõhutab, et õiguslikku arbitraaži tuleb vähendada miinimumini;
5.

on veendunud, et mõnede esitatud ettepanekute elluviimisel võiks ITU ise muutuda interneti aspekte valitsevaks jõuks, mis võib tähendada praeguse, alt üles suunatud ja paljude sidusrühmadega mudeli lõppu; väljendab muret, et kui need ettepanekud vastu võetakse, võib see tõsiselt mõjutada lõpptarbijale pakutavate võrguteenuste arengut ja kättesaadavust ning kogu digitaalmajandust tervikuna; on veendunud, et interneti haldamine ja sellega seotud õigusküsimused tuleks ka edaspidi lahendada terviklikult ja paljude sidusrühmade osalusel;
58.

nõuab tungivalt, et EL võtaks juhtrolli piirkondlike kalandusorganisatsioonide tugevdamisel, et parandada nende tulemusi, sh sõltumatute asutuste korrapäraste hindamiste abil ulatuse kohta, milleni nad oma eesmärke saavutavad, ja tagada, et kõnealuseid hindamisi rakendatakse kiiresti ja täielikult; nõuab tungivalt, et EL püüaks tagada, et kõigil piirkondlikel kalandusorganisatsioonidel oleks tõhus vastavuskomisjon ning on veendunud, et kui on tõestatud, et riik eeskirju ei järgi, tuleb rakendada hoiatavaid, proportsionaalseid ja mittediskrimineerivaid karistusi, sh kvootide, koormuse, lubatud püügimahu vähendamine jne;
2.

mõistab teravalt hukka Gaza sektorist Iisraelile suunatud raketirünnakud, mis Hamas ja muud relvastatud rühmitused Gazas peavad viivitamata lõpetama; rõhutab, et Iisraelil on õigus kaitsta oma elanikke selliste rünnakute eest, juhtides samas tähelepanu asjaolule, et oma õigust kasutades peab Iisrael tegutsema proportsionaalselt ning tagama alati tsiviilelanike kaitse; rõhutab, et kõik pooled peavad täielikult austama rahvusvahelist humanitaarõigust ning et süütute tsiviilisikute teadlikul ründamisel ei saa olla põhjendust;
34.

juhib tähelepanu tõsiasjale, et parlament, nõukogu, komisjon ja liikmesriigid on pärast selle aruande väljaandmist jõudnud kokkuleppele selgitavate dokumentide suhtes, milles on sätestatud seos direktiivi osade ja ülevõtvate riiklike õigusaktide vastavate osade vahel („vastavustabelid”); märgib, et kolm institutsiooni ja liikmesriigid nõustusid lisama direktiividesse volituse, mille kohaselt peaks vastavustabeli edastama asjassepuutuv liikmesriik, kui see on üksikjuhtumi puhul vajalik ja proportsionaalne;
55.

tuletab meelde, et lõplik vastutus erinevate makseviisidega seotud turvameetmete eest ei saa jääda tarbijatele, vaid et neid tuleks ettevaatusabinõudest teavitada, ning finantseerimisasutused peaksid vastutama pettuse kulude eest, välja arvatud juhul, kui seda põhjustab tarbija, kes „tegutses pettuse teel või ei täitnud ettekavatsetult või raske hooletuse tulemusel üht või mitut makseteenuste direktiivi artiklist 56 tulenevat kohustust”; on seetõttu seisukohal, et tuleks soodustada avalikke teavituskampaaniaid, et suurendada üldsuse teadlikkust ja teadmisi eelkõige digitaalse turvalisusega seotud küsimustest; palub komisjonil kaardi-, interneti- ja mobiilimaksete turu strateegiat ja vahendeid välja töötades võtta arvesse Euroopa andmekaitseinspektori standardeid ja soovitusi seoses läbipaistvuse, kontrollija/töötleja identifitseerimise, proportsionaalsuse ja andmesubjekti õigustega; peab tähtsaks, et kõigist maksepettustest SEPAs antakse aru tsentraliseeritud järelevalve-, statistika- ja hindamisasutusele, et reageerida kiirelt uutele turvalisusohtudele, ja et peamised arengud tuleks avalikustada; palub komisjonil laiendada põhimõtet „lõimitud andmekaitse” autentimismehhanismidest ja kaitsemeetmetest kaugemale, et tagada andmete minimeerimine, et rakendada eraelu kaitsvaid vaikesätteid, piirata juurdepääsu üksikisiku teabele selleni, mis on kindlalt vajalik, et teenust osutada, ja rakendada vahendeid, mis võimaldavad kasutajatel paremini kaitsta oma isikuandmeid;
13.

tuletab meelde, et kunstituru väärtust hinnati 2010. aastal 10 miljardile USA dollarile ja 2012. aastal ligikaudu 12 miljardile dollarile ning et edasimüügiõigus moodustab sellest vaid 0,03 %; on seisukohal, et tegemist on olulise turuga, kus kunstnikud ja nende järeltulijad peaksid saama õiglast tasu;
B.

arvestades, et küberpolitsei eriüksus Fata vahistas 30. oktoobril 2012 väidetavate küberkuritegude eest Iraani režiimi internetis kritiseerinud blogija Sattar Beheshti, kes suri vangistuses; arvestades, et tema surma täpsed asjaolud ei ole veel teada ning et mitmed aruanded viitavad, et tema surma põhjustas piinamine Iraani kinnipidamisasutuses;
7.

võtab teadmiseks mõnede liikmesriikide väljendatud mure selle üle, kuidas lepingueelset teavet tarbijatele Euroopa tarbijakrediidi standardteabelehega edastatakse, kuna see teave on niivõrd tehnilise iseloomuga, et tarbijatel on raske selle sisu mõista; on seisukohal, et standardteabelehe tõhusus peaks olema üks oluline küsimus, mida komisjoni teostatavas direktiivi mõjuhinnangus käsitletakse;
40.

tunnustab püügitegevuse ajutist keeldu, mida nimetatakse ka bioloogiliseks puhkeajaks, olulise ja end tõestanud vahendina kalavarude kaitsmisel, ja põhilise vahendina teatud püügipiirkondade jätkusuutlikul majandamisel; tunnistab, et kalapüügikeelu kehtestamine liigi elutsükli teatud kriitilistel etappidel võimaldab varudel areneda nii, et püügitegevus saab väljaspool keeluaega jätkuda; arvab, et on õiglane ja vajalik maksta kaluritele püügitegevuse peatamise ajal rahalist hüvitist eelkõige EMKFi kaudu;
41.

rõhutab vajadust uurida energiatõhususe ja keskkonnajuhtimise parandamise viise relvajõududes nii koduriigis kui välismaal, mis kasutaksid täielikult ära taastuvate energiaallikate pakutavaid võimalusi; tuletab meelde, et ELi ühe liikmesriigi relvajõud tarbivad sama palju energiat kui üks Euroopa suurlinn ning sellepärast peaksid sõjalised struktuurid olema oma ökoloogilise jalajälje vähendamisel sama innovaatilised; tervitab 2012. aasta mais avaldatud ÜRO Keskkonnaprogrammi (UNEP), ÜRO rahuvalveoperatsioonide osakonna (DPKO) ja ÜRO kohapealse abi osakonna (DFS) raportit „Greening the Blue Helmets: Environment, Natural Resources and UN Peacekeeping Operations”; juhib tähelepanu asjaolule, et juba mitme aasta vältel on USA relvajõud (20) aktiivselt püüdnud suurendada energiasõltumatust, kasutades säästvaid energiaallikaid ja suurendades energiatõhusust kõigis sõjaväe operatsioonides ja kogu infrastruktuuris; tervitab sellega seoses hiljutist Euroopa Kaitseagentuuri projekti GO GREEN, mille eesmärk on märkimisväärselt parandada energiatõhusust ja suurendada taastuvate energiaallikate kasutamist; toonitab vajadust töötada välja suunised parimate tavade kohta ressursitõhususe vallas ja ÜJKP missioonide keskkonnaohje kontrollimiseks;
7.

rõhutab, et EL peab näitama eeskuju, täites oma kohustused ja ilmutades ambitsioonikust nii leevendamise kui ka rahastamise vallas; on seetõttu arvamusel, et kõigi Euroopa Liidu institutsioonide kohustus on enne Doha konverentsi tegeleda intensiivse kliimadiplomaatiaga ja rahvusvaheliste liitude loomisega, et tagada Durbani paketi kohustuste täitmine ja ÜRO kliimamuutuste raamkonventsiooni protsessi sujuvamaks muutmine eesmärgiga leppida 2015. aastaks kokku uues mitmepoolses režiimis; toonitab, et on oluline selgeks teha, kuidas konventsiooni põhimõtteid 2020. aasta järgses raamistikus rakendatakse, nii et kohustusi võtaksid kõik osalised; on arvamusel, et sellega seoses on eriti oluline 17. konverentsil (COP 17) määratletud uus turupõhine mehhanism, ja loodab, et konventsiooni pikaajalise koostöö ajutisel töörühmal õnnestub kõnealuse mehhanismi üksikasjad ja menetlused välja töötada;